ՀՀ արտգործնախարար Վարդան Օսկանյանի խոսքով՝ դժվար է ավելի բազմանպատակ հուշարձան պատկերացնել։ Սա նախ խորհրդանշում է այն վայրը, որտեղ առաջին հայերը ոտք դրեցին Կիպրոս։ Այդ հայերը ցեղասպանությունից ազատված սերնդի ներկայացուցիչներն էին, եւ սա, Վ. Օսկանյանի խոսքով, հուշարձան է նաեւ բոլոր նրանց հիշատակին, ովքեր բախտ չունեցան ոտք դնելու այս երկիր։ Սա նաեւ հուշարձան է հայերի ներդրմանը Կիպրոսի զարգացմանը եւ բարգավաճմանը, "բայց առաջին հերթին սա հուշարձան է Կիպրոսի իշխանությունների ու ժողովրդի հանդուրժողականության, հայ ժողովրդի նկատմամբ սիրո։ Վերջապես, սա հուշարձան է հայ-կիպրական դարավոր բարեկամության", - ասաց Վ. Օսկանյանը։